# مرسته د تاوتریخوالي قربانیانو سره

هر کس د تاوتریخوالي قربانی کیدای شي، حتی تاسي

ډیر تاوتریخوالي پیښې په کور کې خلک باندي رامنځته کیږي، بیوزله وي که شتمن فرق نه کوي.

تاوتریخوالي مونږ ټولو ته یو مسأله ده!
قانون خلک د تاوتریخوالي څخه منع کوي.
قانون وایی: تاوتریخوالي په ټولو بڼو کې غیر قانونی دي!

لاندي موارد تاوتریخوالي بڼو کې شامل دي، د مثال په توګه:
-فزیکی تیرۍ
-ناوړه چلند
-جنسي ترۍ
 دا په دي معنا چې پرته له رضایت د یو چا له خوا د جنسي عمل مورد ګرځیدل.
- تل د یو چا له خوا کنټرول کیدل
- د سپکاوي او تحقیر مورد ګرځیدل
 دا په دي معنا چې د یو چا له خوا د لفظی سپکاوی او تحقیر مورد گرځیدل
 یا د یو چا له خوا پر ته له کوم فزیکی تاوتریخوالي څخه د بدو رویه مورد ګرځیدل
- ښکنځا کیدل

**څوک تاسو سره مرسته کولۍ شي!**

د تاوتریخوالي مخنیوی لپاره تل یو کار کیدای شي.
که چیرې تاسو د تاوتریخوالي قربانی یاست، نو تاسو د ژغورني، خوندی توب او مرستي مستحق یاست.

حتی که چیرې تاسو ته د پیښې په اړه خبرې کول مشکل هم وي، دا مهمه ده چې مرسته وغواړئ.

**زمونږ مرسته او مشوره مفت او محرمانه ده.**
که غواړئ، مونږ په نامعلومه توګه تاسو سره مرسته کولای شو.
نامعلومه توګه په دي معنا چې تاسو مجبور نه یاست خپل نوم مونږ ته ورکړی.

تاسو کولای شئ چې پهNiederösterreichl کې مشوره او مرسته د: <http://www.noe.gv.at/Gesellschaft-Soziales/Frauen/Gewaltschutz/schutz_vor_gewalt.html>

/ ویپ پاڼي څخه ترلاسه کړئ

ویډیو

## څرنګه د تاوتریخوالي قربانیانو سره مرسته کولای شئ؟

په خپل کورنۍ کې یا د خپل ملګرو په مینځ کې د تاوتریخوالي موندني لپاره اقدام کول تاسو ته ډیر ګران کار دي.
قرباني وهڅوئ تر څو د تاوتریخوالي مخه ونیسي. مګر پرته د قربانی موافقي هیڅ کار مه کوئ.

د بل مرحلي په اقدام کولو کې د قرباني ملاتړ وکړئ.

د یو کار کولو لپاره قرباني باندې فشار مه رواړئ.
هغه پلان او کار چې قربانې یې نه غواړي مه کوئ.

د مشاوري مراکز او مېرمنو پناه ګاه پته او ټلیفون شمیره قرباني ته ورکړئ.
د قرباني سره د ملاتړ تر ټولو ښه لاره دا ده چې د مشاوري مرکز سره اړیکه ټینګه کړئ او قرباني تر مرکزه پوري بدرګه کړئ.

### سپارښت ټول هغه کسانو ته چې غواړي مرسته وکړي

* د تاوتریخوالي قرباني خبرو ته په جدي توګه پام وکړئ.
* هغوی ته غوږ وسپارئ.
* د هغوي څخه پوښتنه وکړئ چې څرنګه ملاتړ غواړي.
* خپل فکر او هغه شي ته چې مو پام شوي دي ورته ووایئ.
خو دا کار یوازې هغه وخت وکړئ چې قربانی سره یوازې یاست.
* خوا خوږه ووسئ او پوهه څرګند کړئ.
* د دي امکان شتون لري چې قربانی ستاسو د مرستي پیشنهاد رد کړي.
خو تل ورته د ملاتړو پیشنهاد وکړئ.
* پریږدئ چې هغوي د هغه کار فیصله چې یې غواړي، پخپله وکړي.
په رښتیا ډول مهمه ده چې تاسو ورسره ووسئ او هغوي ته د ملاتړو پیشنهاد وکړئ.
هیڅ فیصله د قرباني موافقي څخه پرته مه کوئ، حتی که هغه فیصله د ښوو مقاصدو لپاره وي.
* قربانیان هیڅ کله د تاوتریخوالي مسئولیت پر غاړه نه نیسي، مګر هغوي اکثراً شرم او ګناه احساسوي.
د هغه په اړه ورسره خبرې وکړئ.
* د قرباني څخه هیڅ ډول انتقاد مه کوئ.
* د تاوتریخوالي فاعل په اړه بده خبري مه کوي
* قرباني ته وخت ورکړئ.
ډیر ځلي د قربانیانو سلوک پوهیدل مشکل دي.
د مثال په توګه:
- ولې قربانیان نه غواړي چې د تاوتریخوالي پیښې په اړه خبري وکړي او د خبرو څخه لاس اخیستل غوره ګني
- ولې هغوي د تاوتریخوالي فاعل په هکله پولیس ته راپور نه ورکوي.
- ولې هغوي فاعل پریږدي.
- ولې هغوي غواړي چې تاوتریخوالي پیښه له یاده ویسي یا یې رد کړي.
* که چیرې تاسو د تاوتریخوالي په اړه پخپل شا و خوا کې خبرې اورۍ، نو پولیس سره اړیکه ټینګه کړئ.
پولیس باید منځګړتوب او یو کار وکړي.
* که چیرې ماشومان د تاوتریخوالي قربانیان دي، نو پولیس سره اړیکه ونیسئ- عاجل شمیره ۱۳۳- یا د ماشومان او ځوانانو هوساینه- ټلیفون: +۴۳۵۱۲۵۰۸۲۶۴۲.
تاسو مجبور نه یاست چې خپل نوم ورکړئ.

### د تاوتریخوالي ډولونه

کله چې تاوتریخوالي په فکر کې راځې، د ډیرو خلکو په فکر کې لومړۍ جنسې تیرۍ راځې.

مګر د تاوتریخوالي ډیر نور ډولونه شتون لري.
مونږ په ټول ډول تاوتریخوالو کې تاسو سره مرسته کولۍ شو.
لاندنې موضوعات تاسو ته یو لست او توضیحات د تاوتریخوالي ډولونو په اړه ورکوي:

* فزیکی تاوتریخوالي د بل شخص فزیکی روغتیا باندې حمله کولو ته وایي.

د مثال په توګه:
- ټیله کول، په سوک وهل یا ځوړندول
- څپیړه وهل، په لغته وهل یا د یو شي وار کول
- د ويښتانو کش کول، لاس اچول او وهل
- سګرټ سره سوځول
- د یو چا سر په دیوال کې منډل
- د وژلو کوښښ یا وژل

* **احساسی ژوبلونه** د بل شخص احساساتو روغتیا باندې یرغل د هغه شخص عزت النفس ته زیان رسولو ته وایي.

د مثال په توګه:
- سپکاوي او تحقیر
- رسوا کول
 - دا په دي معنی چې یو کس ته ضرر رسولو په مقصد د هغه په اړه درواغ ویل.
- قصداْ چا سره خبري نه کول او له نظره یې غورځول
- تل د یو چا سپکاوي کول
- ډیر زیات حسادت او همیشه د کورنۍ، ملګرو او همکارانو سره د اړیکې کنټرول کول
- په وار وار یو چا باندې چیغې وهل

* **ټولنیز تاوتریخوالي** قربانیان د هغوي چاپیریال او نږدي خلک څخه جلا کوي.

د مثال په توګه:
- د خپلوانو سره د اړیکې مخنیوی او د آشنایی مخنیوی یا منع کول
- د ملګرو سره د اړیکې مخنیوی یا منع کول

* - **جنسې تیرۍ** جنسې پیښې د قربانې د رضایت په خلاف

- د مثال په توګه:
- په زور زنا کول یا کوښښ د زنا
- جنسې ناوړه ګټه اخیستل
 دا په دي معنا چې جنسې عمل د قرباني د رضایت په خلاف واقع شوی وي.
- جنسې ځورونه
 دا په دي معنا چې یو چا همیشه وایی چې غواړي تاسو سره جنسي عمل تر سره کړي او تاسو یې نه غواړئ.
- جنسې تهدید
 په دي معنا چې یو چا تهدید کوي چې تاسو باندې جنسې تیرۍ کوي.

* **مالی تاوتریخوالي** قربانی د مالي لحاظه شریک ته متکی کوي.

د مثال په توګه:
- پیسه نه ورکول
- یوازي هغه وخت د پیسو اخیستنه چې هر څه چې بل شخص وایی سر ته یې ورسوی.

* **ځورونه او غلی غلی تعقیبول** هم د تاوتریخوالي ډولونه دي.
غلی غلی تعقیبول په دي معنا چې یو چا قصداً او په وار وار بل کس تعقیبوي، تر څو چې هغه کس وځوروي.
دا ډول تاوتریخوالي اکثراً د پخواني-ملګري له خوا رامنځته راځې کله چې هغوي نه غواړي د خپل رابطي پاي ومني.

د مثال په توګه:
- مکرر او نا غوښتي ټلیفون اړیکې، پیغام، لیکونه یا ایمیلونه
- نا غوښتي سپارښتنې د قرباني په نامه
- تل تعقیبول او کتل

## د قرباني حقوق

د تاوتریخوالي څخه محافظت قانون ټولو ته د تاوتریخوالي څخه ژغورنه وړاندي کوي.
او همدارنګه پخواني قرباني شوي خلک د نورو تاوتریخوالي څخه ساتي.
په دغه متن کې قربانیان یو سلسله حقوق لري، چې دلته لست شوي او څرګند شوي دي:

### د مخه نیولو او شړنې حکم

کله چې تاسو د یو تاوتریخوالي پیښې راپور پولیس ته ورکوئ او پولیس مني چې ستاسو روغتیا، آزادي یا حتی ژوند په خطر کې اچول شوي دي، نو پولیس تاوتریخوالي مرتکب کیدونکې مجبوروي چې بیدرنګه د کور یا آپارتمان څخه ووځې.
دي ته د **مخه نیولو حکم** وایې چې پولیس مرتکب کیدونکې باندې تطبیقوي.
همدارنګه پولیس کولۍ شي چې مرتکب کیدونکې کور یا آپارتمان ته د ننوتلو څخه منع کړي.
دي ته د **شړنې حکم** وایې.

پولیس ژر تر ژره د دروازې کلی د مرتکب کیدونکې څخه اخلي.

که چیرې د ۱۴ کلونو څخه کښته ماشومان هم په خطر کې وي، نو پولیس مرتکب کیدونکې د ښوونځې، د ماشوم پاملرنې مرکز یا د ښوونځې څخه وروسته پاملرنې مرکز ته ننوتلو څخه هم منع کوي.

### د محکمې له خوا اوږد مودې خوندیتوب

که چیرې تاسو د اوږد مودې خوندیتوب ته اړتیا لرئ، نو باید د پولیس د مینځګړتوپ څخه په دوه اونۍ کې محمکې څخه غوښتنه وکړئ.

هلته تاسو باید د "لنډ مودیز حکم" غوښتنه وکړئ.

د محکمې لنډ مودیز حکم په دي معنا چې
محکمه تاسو ته د مرتکب کیدونکې څخه بی ځنډه خوندیتوب حکم ورکوي.
مرتکب کیدونکې اوږد مودي لپاره نه شي کولۍ چې ستاسو کور ته د ننه شي او تاسو په هيڅ ډول نه شي ځورولۍ.

دا فرق نه کوي چې کور یا آپارتمان دا چا دي.

که چیرې مرتکب کیدونکې د لنډ مودیز حکم څخه تیري وکړي نو تاسو باید ژر تر ژر پولیس سره اړیکه ټینګه کړئ.

### مرسته او مشوره د تاوتریخوالي خوندیتوب مرکز څخه

د تاوتریخوالي خوندیتوب مرکز قربانیان د کورنۍ تاوتریخوالي او تعقیبولو څخه خوندي کوي.

کله چې پولیس یو کس ستاسو کور یا آپارتمان ته ننوتلو څخه منع کوي نو هغوي بیدرنګه تاوتریخوالي خوندیتوب مرکز ته اطلاع ورکوي.

یو مشاور تاسو سره اړیکه نیسي او د ملاتړو وړاندیز وړاندي کوي.

تاسو کولۍ شئ چې مستقیماً د تاوتریخوالي خوندیتوب مرکز سره اړیکه ونیسئ.

Gewaltschutzzentrum Niederösterreich - انسبرک

پته: میوزیم ستریس ۲۷،۶۰۲۰ انسبرک
ټلیفون شمیره: +۴۳۵۱۲۵۷۱۳۱۳
ایمیل: office.st.poelten@gewaltschutzzentrum-noe.at

انټرنیټ: www.gewaltschutzzentrum-noe.at

### د ښځینو مهاجرینو لپاره د کار جواز د کورنۍ تاوتریخوالي په صورت کې

ښځینه مهاجران هغه میرمن دي چې د بل هیواد څخه راغلي دي او غواړي په آسټرالیا کې ژوند وکړي. دغو میرمنو د کورنۍ تاوتریخوالي په صورت کې د کار کولو اجازه لري.
دا پر نورو مواردو کې هم تطبیق کیږي چې د میړه سره کوروالۍ د منلو وړ نه دي ځکه چې خاوند یې تهدید کړي دي یا د ده او د دې ماشومانو باندې فزیکی یرغل کړي دي.

دا پر شرایطو پورې اړه لرې په کوم کې چې میرمن د خپل میړه د توند سلوک له وجه:

* د پیښې راپور پولیس ته ورکړي دي

یا

* د محکمې لنډ مودیز حکم صادر شوي دي

یا

* طلاق رامنځته شوي دي

یا

* د مثال به توګه، لاندنې کسان او ارګانونه کولۍ شي تاوتریخوالي پیښې تصدیق کړي:
* ډاکتر
* روغنتون یا طبی مرکز،
* د میرمنو پناه ګاه
* د ځلمیانو هوساینی مرکز،
* د ماشومانو خوندیتوب مرکز